CELEX: 52010PC0063
Language: mt
Date: 2010-02-26
Title: Proposta għal deċiżjoni tal-Kunsill Li temenda u testendi l-perjodu ta' applikazzjoni tad-Deċiżjoni 2007/641/KE li tikkonkludi l-konsultazzjonijiet mar-Repubblika tal-Gżejjer Fiġi taħt l-Artikolu 96 tal-Ftehim ta' Sħubija AKP-KE u l-Artikolu 37 tal-Istrument ta' Kooperazzjoni għall-Iżvilupp

Avviż Legali Importanti

|

52010PC0063

 Proposta għal deċiżjoni tal-Kunsill Li temenda u testendi l-perjodu ta' applikazzjoni tad-Deċiżjoni 2007/641/KE li tikkonkludi l-konsultazzjonijiet mar-Repubblika tal-Gżejjer Fiġi taħt l-Artikolu 96 tal-Ftehim ta' Sħubija AKP-KE u l-Artikolu 37 tal-Istrument ta' Kooperazzjoni għall-Iżvilupp  /* KUMM/2010/0063 finali - NLE 2010/0040 */  

	[pic] | IL-KUMMISSJONI EWROPEA |Brussel 26.2.2010KUMM(2010)63 finali2010/0040 (NLE)Proposta għalDEĊIŻJONI TAL-KUNSILLLi temenda u testendi l-perjodu ta' applikazzjoni tad-Deċiżjoni 2007/641/KE li tikkonkludi l-konsultazzjonijiet mar-Repubblika tal-Gżejjer Fiġi taħt l-Artikolu 96 tal-Ftehim ta' Sħubija AKP-KE u l-Artikolu 37 tal-Istrument ta' Kooperazzjoni għall-IżviluppMEMORANDUM TA’ SPJEGAZZJONI1. Il-kolp ta' stat militari li seħħ f'Diċembru 2006 wassal għal konsultazzjonijiet skont l-Artikolu 96 tal-Ftehim rivedut ta' Cotonou. F'April 2007, dawn irriżultaw f'impenji miftiehma dwar id-drittijiet tal-bniedem, il-prinċipji demokratiċi u l-liġi. Fl-1 ta' Ottubru 2007 il-Kunsill, fid-Deċiżjoni tiegħu 2007/641/KE[1] iddeċieda dwar miżuri xierqa fir-rigward ta' Fiġi biex jiġi stabbilit grad ta' parallelliżmu bejn ir-rispett ta' Fiġi għall-impenji miftiehma u l-kooperazzjoni għall-iżvilupp.2. Madankollu, fl-10 ta' April 2009, il-President ta' Fiġi abroga l-Kostituzzjoni, neħħa l-imħallfin kollha u ddikjara li kienu se jsiru elezzjonijiet mhux aktar tard minn Settembru 2014. B'dan, Fiġi unilateralment kisret impenji ewlenin li kienet tat lill-UE f'April 2007. Dan seħħ fil-jum wara li l-Qorti tal-Appell kienet iddeċidiet li l-ħatra ta' gvern immexxi mill-forzi militari, wara l-kolp ta' stat fl-2006, kienet illegali. Fiġi tinsab ukoll fi stat ta' emerġenza u l-libertà tal-espressjoni tnaqqset b'mod sostanzjali.3. Bħala segwitu għal dawn l-iżviluppi negattivi, il-Kunsill iddeċieda, fl-24 ta' Settembru 2009, fid-Deċiżjoni tiegħu 2009/735/KE[2], li jestendi sal-31 ta' Marzu 2010, il-validità tal-miżuri xierqa fir-rigward ta' Fiġi stabbiliti fid-Deċiżjoni 2007/641/KE, li kienet se tiskadi fl-1 ta' Ottubru 2009.4. Fid-dawl tal-kunsiderazzjonijiet ta' hawn fuq, il-Kummissjoni tista' biss, f'dan l-istadju, tipproponi estenzjoni tal-politika attwali u miżuri xierqa.5. Għalhekk, il-Kummissjoni qiegħda tipproponi lill-Kunsill biex jestendi d-Deċiżjoni attwali tiegħu għal sitt xhur oħra li jintemmu fl-1 ta’ Ottubru 2010.6. Madanakollu id-Deċiżjoni għandha tibqa' tiġi riveduta b'tali mod li l-UE tkun tista' żżomm djalogu regolari u impenn politiku permanenti ma' Fiġi, u għalhekk id-Deċiżjoni għandha tinżamm taħt reviżjoni kostanti.7. Huwa propost li din id-Deċiżjoni għandha tiġi nnotifikata lill-Gvern interim ta' Fiġi, fuq il-bażi tal-abbozz anness tal-ittra indirizzata lill-President Iloilo, u biex tinfurmah (a) li l-UE se tibqa' impenjata li ssegwi d-djalogu politiku msaħħaħ taħt l-Artikolu 8 tal-Ftehim ta' Cotonou, (b) li l-evalwazzjoni tal-progress li sar lejn ir-ritorn għal tmexxija kostituzzjonali se tiggwida lill-UE fid-deċiżjonijiet li jridu jittieħdu dalwaqt dwar il-Miżuri li Jakkumpanjaw fir-rigward tal-Pajjiżi tal-Protokoll taz-Zokkor u l-Għaxar Programm Indikattiv Nazzjonali EDF fir-rigward ta' Fiġi u, finalment, (c) li konsultazzjonijiet ġodda skont l-Artikolu 96 tal-Ftehim ta' Sħubija AKP-KE u l-Artikolu 37 tal-Istrument ta' Kooperazzjoni għall-Iżvilupp huma possibbiltà distinta għad-dispożizzjoni ta' Fiġi.Konklużjoni8. Fid-dawl ta’ dan kollu, il-Kunsill qiegħed jintalab jadotta l-abbozz ta’ proposta mehmuża għal Deċiżjoni tal-Kunsill li temenda u testendi l-perjodu ta’ applikazzjoni tal-miżuri xierqa fir-rigward tar-Repubblika tal-Gżejjer ta' Fiġi.2010/0040 (NLE)Proposta għalDEĊIŻJONI TAL-KUNSILLLi temenda u testendi l-perjodu ta' applikazzjoni tad-Deċiżjoni 2007/641/KE li tikkonkludi l-konsultazzjonijiet mar-Repubblika tal-Gżejjer Fiġi taħt l-Artikolu 96 tal-Ftehim ta' Sħubija AKP-KE u l-Artikolu 37 tal-Istrument ta' Kooperazzjoni għall-IżviluppIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea,Wara li kkunsidra l-Ftehim ta’ Sħubija AKP-KE bejn il-membri tal-grupp ta’ Stati Afrikani, tal-Karibew u tal-Paċifiku fuq naħa u l-Komunità Ewropea u l-Istati Membri tagħha fuq in-naħa l-oħra, iffirmat f’Cotonou fit-23 ta’ Ġunju 2000[3] u rivedut fil-Lussemburgu fil-25 ta’ Ġunju 2005[4], minn hawn 'il quddiem 'il-Ftehim ta’ Sħubija AKP-KE', u b’mod partikolari l-Artikolu 96 tiegħu,Wara li kkunsidra l-Ftehim Intern bejn ir-rappreżentanti tal-gvernijiet tal-Istati Membri, li jiltaqgħu fi ħdan il-Kunsill, dwar miżuri li għandhom jittieħdu u proċeduri li għandhom ikunu segwiti għall-implimentazzjoni tal-Ftehim ta' Sħubija AKP-KE[5], u b'mod partikolari l-Artikolu 3 tiegħu,Wara li kkunsidra r-Regolament (KE) Nru 1905/2006 tal-Parlament Ewropew u tal-Kunsill tat-18 ta’ Diċembru 2006 li jistabbilixxi strument ta' finanzjament għall-kooperazzjoni għall-iżvilupp[6], u b’mod partikulari l-Artikolu 37 tiegħu,Wara li kkunsidra l-proposta tal-Kummissjoni,Billi:1.  L-elementi essenzjali msemmija fl-Artikolu 9 tal-Ftehim ta’ Sħubija AKP-KE ġew miksura.2.  Il-valuri msemmija fl-Artikolu 3 tal-Istrument ta' Kooperazzjoni għall-Iżvilupp ġew miksura.3.  Fit-18 ta’ April 2007, skont l-Artikolu 96 tal-Ftehim ta’ Sħubija AKP-KE u l-Artikolu 37 tal-Istrument ta' Kooperazzjoni għall-Iżvilupp, bdew konsultazzjonijiet formali mal-pajjiżi tal-AKP u r-Repubblika tal-Gżejjer Fiġi li tulhom l-awtoritajiet ta' Fiġi għamlu impenji speċifiċi sabiex jirrimedjaw il-problemi identifikati mill-Unjoni Ewropea u jimplimentawhom.4.  Ittieħdu xi miżuri sostantivi fir-rigward ta' wħud mill-impenji msemmija hawn fuq; madanakollu, mhux biss hemm impenji importanti li jikkonċernaw elementi essenzjali tal-Ftehim ta' Sħubija AKP-KE u l-Istrument ta' Kooperazzjoni għall-Iżvilupp li għadhom ma ġewx implimentati, iżda riċentement kien hemm ukoll żviluppi rigressivi importanti fir-rigward ta' numru ta' impenji ta' importanza ewlenija[7],5.  Il-perjodu ta’ applikazzjoni tal-miżuri fid-Deċiżjoni 2007/641/KE li tikkonkludi l-konsultazzjonijiet mar-Repubblika tal-Gżejjer Fiġi taħt l-Artikolu 96 tal-Ftehim ta’ Sħubija AKP-KE u l-Artikolu 37 tal-Istrument ta’ Kooperazzjoni għall-Iżvilupp, kif estiża mid-Deċiżjoni tal-Kunsill tal-24 ta' Settembru 2009, tiskadi fil-31 ta' Marzu 2010; huwa xieraq li tiġi mtawla l-validità tagħha.IDDEĊIEDA KIF ĠEJ:Artikolu 1Id-Deċiżjoni tal-Kunsill Nru 2007/641/KE hija modifikata kif ġej:6.  Fl-Artikolu 3, it-test tat-tieni paragrafu huwa sostitwit bit-test li ġej:'Hija se tiskadi fil-1 ta' Ottubru 2010. Għandha tiġi riveduta b'mod regolari mill-anqas darba kull sitt xhur, u mingħajr dewmien jekk żviluppi ġodda fir-Repubblika tal-Gżejjer Fiġi jew konsultazzjonijiet formali ġodda mal-pajjiżi AKP u r-Repubblika tal-Gżejjer Fiġi jwasslu għal impenji speċifiċi li jipprovdu raġunijiet biex dan isir’7.  L-anness huwa sostitwit bl-anness tad-Deċiżjoni preżenti.Artikolu 2Din id-Deċiżjoni għandha tidħol fis-seħħ fil-jum tal-adozzjoni tagħha.Artikolu 3Din id-Deċiżjoni għandha tiġi ppubblikata f' Il-Ġurnal Uffiċjali tal-Unjoni Ewropea.Magħmul fi Brussel, […]Għall-KunsillIl-President […]ANNESSAbbozz ta’ ittraH.E. Ratu Josefa ILOILOIl-President tar-Repubblika tal-Gżejjer FiġiSuvaIr-Repubblika tal-Gżejjer FiġiEċċellenza,L-Unjoni Ewropea tagħti importanza kbira lid-dispożizzjonijiet tal-Artikolu 9 tal-Ftehim ta’ Cotonou u l-Artikolu 3 tal-Istrument ta’ Kooperazzjoni għall-Iżvilupp. Is-sħubija AKP-KE hija bbażata fuq ir-rispett lejn id-drittijiet umani, il-prinċipji demokratiċi u t-tmexxija skont il-liġi, li jiġbru flimkien l-elementi essenzjali tal-Ftehim ta’ Cotonou, u huma s-sies tar-relazzjonijiet ta’ bejnietna.Fil-11 ta’ Diċembru 2006 l-Kunsill tal-Unjoni Ewropea kkundanna l-kolp ta’ stat militari li seħħ fil-Fiġi.Taħt l-Artikolu 96 tal-Ftehim ta’ Cotonou, u meta qieset li l-kolp ta’ stat militari li seħħ fil-5 ta’ Diċembru 2006 kkostitwixxa ksur tal-elementi essenzjali msemmija fl-Artikolu 9 ta’ dak il-Ftehim, l-UE stiednet lill-Fiġi għal konsultazzjonijiet, kif previst fil-Ftehim, sabiex tkun eżaminata bis-sħiħ is-sitwazzjoni u jittieħdu passi biex, fejn meħtieġ, tkun rimedjata.Il-parti formali ta’ dawk il-konsultazzjonijiet bdiet fi Brussell fit-18 ta’ April 2007. L-UE kienet kuntenta li l-Gvern Proviżorju kkonferma għadd ta’ impenji ewlenin fir-rigward tad-drittijiet tal-bniedem u l-libertajiet fundamentali, ir-rispett għall-prinċipji demokratiċi u l-istat tad-dritt, kif innutat hawn taħt, u pproponiet passi pożittivi dwar l-implimentazzjoni tagħhom.Sfortunatament, minn dak iż-żmien 'l hawn kien hemm sensiela ta’ żviluppi rigressivi, b’mod partikolari f’April 2009, u dan ifisser li issa Fiġi tinsab fi stat ta’ ksur ta’ diversi mill-impenji li daħlet għalihom. Dan jikkonċerna notevolement l-abrogazzjoni tal-Kostituzzjoni, id-dewmien sostanzjali ħafna biex isiru elezzjonijiet parlamentari, u l-vjolazzjonijiet tad-drittijiet tal-bniedem. Minkejja li l-implimentazzjoni tal-impenji ddewmet b’mod sostanzjali, il-maġġornanza ta’ dawk l-impenji għadhom rilevanti ħafna għas-sitwazzjoni preżenti ta’ Fiġi, u huma għalhekk annessi ma’ din l-ittra. Peress li Fiġi ddeċidiet unilateralment li tikser numru ta' impenji ta' importanza ewlenija, dan wassal għal telf, għal Fiġi, f'termini ta' fondi għall-iżvilupp.Madanakollu, fl-ispirtu ta’ sħubija li jifforma l-bażi tal-Ftehim ta’ Cotonou, l-UE tesprimi d-disponibilità tagħha li tieħu sehem f’konsultazzjonijiet formali ġodda malli jkun hemm prospetti raġjonevoli għal konklużjoni pożittiva għal tali konsultazzjonijiet. Il-Prim Ministru Proviżorju ddikkjara li qiegħed jitħejja pjan direzzjonali biex issir riforma u biex terġa' tiġi stabbilita l-ordni demokratika. L-UE tinsab lesta għal djalogu fir-rigward ta' dan il-pjan direzzjonali li għadu ġej, u lesta tikkunsidra jekk dan jistax iservi bħala bażi għal konsultazzjonijiet ġodda. B'konformità ma' dan, l-UE ddeċidiet li testendi l-miżuri xierqa eżistenti fir-rigward ta' Fiġi sabiex toħloq tieqa ta' opportunità għal konsultazzjonijiet ġodda. Filwaqt li, illum il-ġurnata, xi wħud mill-miżuri xierqa skadew, ġie konkluż li minflok ma dawn għandhom jiġu aġġornati unilateralment, l-UE tippreferi li tesplora aktar il-possibilitajiet għal konsultazzjonijiet ġodda ma' Fiġi. Għaldaqstant, huwa ta' importanza partikolari li l-Gvern Proviżorju jimpenja ruħhu għal djologu politiku domestiku inklussiv u għal flessibbiltà li tikkonċerna l-qafas ta' żmien fir-rigward tal-pjan iddetaljat li għadu ġej. Filwaqt li l-pożizzjoni tal-UE hija u se tibqa' dejjem iggwidata mill-elementi essenzjali tal-Ftehim ta' Cotonou rrevedut kif ukoll mill-prinċipji fundamentali tiegħu, b'mod notevoli fir-rigward tar-rwol ċentrali ta' djalogu u t-twettiq ta' obbligi reċiproki, huwa enfasizzat li l-UE ma waslet għal ebda konklużjoni ppremeditata fir-rigward tal-eżitu ta' konsultazzjonijiet fil-futur.Jekk konsultazzjonijiet ġodda jirriżultaw f'impenji sostanzjali min-naħa ta' Fiġi, l-UE hija impenjata li twettaq reviżjoni bikrija pożittiva ta' dawn il-miżuri xierqa. Għall- kuntrarju ta' dan, jekk is-sitwazzjoni fil-Fiġi ma titjiebx, il-Fiġi se tkompli tbati telf ulterjuri fir-rigward ta' fondi għall-iżvilupp. B'mod partikolari, l-evalwazzjoni tal-progress li sar għar-ritorn għal tmexxija kostituzzjonali se tiggwida lill-UE fid-deċiżjonijiet li jridu jittieħdu dwar Miżuri li Jakkumpanjaw fir-rigward tal-Pajjiżi tal-Protokoll taz-Zokkor u l-Għaxar Programm Indikattiv EDF fir-rigward ta' Fiġi.Qabel ma jkunu saru konsultazzjonijiet ġodda, l-UE tistieden lil Fiġi tkompli tintensifikata d-djologu politiku mkattar.Il-miżuri xierqa huma kif ġejjin:-  tista' tkompli għaddejja għajnuna umanitarja u sostenn dirett għas-soċjeta' ċivili,-  attivitajiet ta' kooperazzjoni li se jsiru b'mod partikolari taħt it-tmien u d-disa' EDF, jistgħu jibqgħu għaddejjin,-  attivitajiet ta' kooperazzjoni li jistgħu jgħinu biex id-demokrazija tkun ristawrata mill-ġdid u biex itejbu t-tmexxija, jistgħu jiġu segwiti, għajr taħt ċirkustastanzi verament eċċezzjonali.-  l-implimentazzjoni tal--miżuri li jakkumpanjaw għall-2006, fir-rigward tar-riforma taz-zokkor, tista' tipproċedi. Il-ftehim ta' finanzjament ġie ffirmat fl-livell tekniku minn Fiġi fid-19 ta' Ġunju 2007. Wieħed għandu jinnota li l-ftehim ta' finanzjament jinkludi wkoll klawżola ta' sospenzjoni,-  L-aċċettazzjoni min-naħa tal-Gvern Proviżorju, fid-19 ta' Ġunju 2007, tar-rapport tas-7 ta' Ġunju mill-esperti indipendenti tal-elezzjoni tal-Forum tal-Gżejjer tal-Paċifiku jaqbel mal-Impenn Nru 1 miftiehem fit-18 ta' April 2007 bejn il-Gvern Proviżorju u l-UE. Għadaqstant, it-tħejjija u l-iffirmar eventwali tal-programm indikattiv multi-annwali għal miżuri li jakkumpanjaw fir-rigward tar-riforma taz-zokkor għall-perjodu 2008-2010 jistgħu jipproċedu,-  it-tlestija, l-iffirmar fl-livell tekniku u l-implimentazzjoni tad-Dokument dwar l-Istrateġija tal-Pajjiż u l-Programm Nazzjonali Indikattiv għall-għaxar EDF b'pakkett indikattiv finanzjarju, kif ukoll l-allokazzjoni possibbli ta' pakkett ta' inċentivi sa 25% ta' din is-somma, se tkun soġġetta għar-rispett lejn l-impenji li saru fir-rigward tad-drittijiet umani u r-regola tal-liġi, b'mod notevoli: li l-Gvern Proviżorju jiddefendi l-Kostituzzjoni, li l-indipendenza tal-ġudikatura hija rispettata bis-sħiħ, li r-Regolamenti Pubbliċi dwar l-Emerġenzi, li ġew introdotti mill-ġdid fis-6 ta' Settembru 2007, jitneħħew mill-iżjed fis possibbli, li l-allegazzjonijiet kollha marbutin ma' ksur tad-drittijiet umani jiġu investigati jew ittrattati b'konformità mad-diversi proċeduri u forums skont il-liġijiet tal-Gżejjer Fiġi, u li l-Gvern Proviżorju se jagħmel li jista' biex jostakola dikjarazzjonijiet min-naħa tal-aġenziji tas-sigurtà ddiżinzjati biex jintimidaw,-  l-allokazzjoni taz-zokkor għall-2007 kienet zero,-  id-disponibbiltà tal-allokazzjoni taz-zokkor 2008 kienet soġġetta għal prova ta' tħejjija, kredibbli u f'waqtha, ta' elezzjonijiet b'konformità mal-impenji miftiehma, notevolment fir-rigward ta' ċensiment, l-abbozz mill-ġdid tal-konfini elettorali u r-riforma elettorali b'konformità mal-Kostituzzjoni, u miżuri li ttieħdu biex jiżguraw il-funzjonament tal-Uffiċċju tal-Elezzjonijiet, li jinkludu miżuri li ttieħdu biex jiġi żgurat il-funzjonament tal-Uffiċċju Elettorali, li jinkludi l-ħatra ta' Superviżur tal-Elezzjonijiet sat-30 ta' Settembru 2007 b'konformità mal-Kostituzzjoni. Din l-allokazzjoni taz-zokkor 2008 ntilfet fil-31 ta' Diċembru 2009,-  l-allokazzjoni taz-zokkor 2009 ġiet kanċellata f'Mejju 2009 minħabba li l-Gvern Proviżorju ddeċieda li jdewwem l-elezzjonijiet ġenerali sa Settembru 2014,-  L-allokazzjoni 2010 se tiddependi fuq il-progress li sar fit-tkomplija tal-proċess demokratiku,-  sostenn addizzjonali fir-rigward tat-tħejjija u l-implimentazzjoni tal-impenji ewlenin, b'mod partikolari sostenn għat-tħejjija u/jew li s-seħħ ta' elezzjonijiet, jista' jkun ikkunsidrat barra u minn fuq dak li ġie deskritt f'din l-ittra,-  il-kooperazzjoni reġjonali, u l-parteċipazzjoni ta' Fiġi fiha, mhux se jiġu affettwati,-  il-kooperazzjoni mal-Bank Ewropew għall-Investiment u maċ-Ċentru għall-Izvilupp tal-Impriżi tista' tkompli għaddejja iżda din hija soġġetta għat-twettiq f'waqtu tal-impenji li saru.Is-sorveljanza tal-impenji ser issir b'konformità mal-impenji elenkati fl-Anness għal din l-ittra li tikkonċerna d-djalogu regolari, il-kooperazzoni ma' missjonijiet u r-rappurtaġġ.Barra minn hekk, l-UE tistenna li Fiġi tikkoopera bis-sħiħ mal-Forum tal-Ġżejjer Paċifiċi fir-rigward tal-Implimentazzjoni tar-Rakkomandazzjonijiet mill-Grupp ta' Persuni Eminenti, kif approvat mill-Forum tal-Ministri Barranin fil-laqgħa tagħhom fil-Vanuatu fis-16 ta' Marzu 2007.L-Unjoni Ewropea se tibqa' ssegwi mill-qrib is-sitwazzjoni fil-Fiġi. Skont l-Artikolu 8 tal-Ftehim ta' Cotonou, djalogu politiku msaħħaħ se jitwettaq ma' Fiġi biex jiġi żgurat ir-rispett għad-drittijiet umani, ir-restawr mill-ġdid tad-demokrazija u r-rispett għal-liġi sakemm iż-żewġ partiti jikkonkludi li n-natura msaħħa tad-djalogu serviet l-għan taghħa.Jekk ikun hemm lajma, waqfien u jew qlib fl-implimentazzjoni min-naħa tal-Gvern Proviżorju tal-impenji li daħal għalihom, l-UE għandha d-dritt taġġusta l-miżuri xierqa.L-UE tenfasizza li l-privileġġi li ngħataw lil Fiġi tul il-kooperazzjoni tagħha mal-UE jiddipendu fuq ir-rispett għall-elementi essenzjali tal-Ftehim ta' Cotonou u l-valuri msemmija fl-Istrument ta' Kooperazzjoni għall-Iżvilupp. Sabiex l-UE tikkonvinċi ruħha li l-Gvern Proviżorju huwa lest bis-sħiħ ikompli jsegwi fuq l-impenji li daħal għalihom, huwa essenzjali li jsir progress bikri u sostanzjali biex jitwettqu dawn l-impenji miftiehma.Dejjem tiegħek,Magħmul fi Brussell,F'isem il-Kummissjoni | F'isem il-Kunsill |Anness għall-Anness IMPENJI MIFTIEHMA MAR-REPUBBLIKA TAL-GZEJJER FIĠI .A. Rispett għall-Prinċipji DemokratiċiImpenn Nru 1Li jsiru elezzjonijiet parlamentari ġusti u liberi fi żmien 24 xahar mill-1 ta' Marzu 2007, soġġett għas-sejbiet ta' evalwazzjoni mwettqa minn awdituri indipendenti maħtura mis-Segretarjat tal-Forum tal-Gżejjer tal-Paċifiku. Il-proċess li jwassal għall-elezzjonijiet se jkun sorveljat b'mod konġunt, adattat u rivedut kif meħtieġ fuq il-bażi ta' punti ta' referenza miftiehma b'mod reċiproku. Dan jimplika b'mod partikolari li:-  sat-30 ta' Ġunju 2007 l-Gvern Proviżorju għandu jadotta skeda li tistabbilixxi dati għat-tlestija ta' diversi passi li jridu jittieħdu fir-rigward tat-tħejjija tal-elezzjonijiet parlamentari l-ġodda,-  l-iskeda tispeċifika ż-żmien taċ-ċensiment, l-abbozz mill-ġdid tal-konfini u r-riforma elettorali,-  it-tfassil tal-konfini elettorali u r-riforma elettorali se jitwettaq b'konformità mal-Kostituzzjoni,-  se jittieħdu miżuri biex jiġi żgurat il-funzjonament tal-Uffiċċju Elettorali, li jinkludu l-ħatra ta' Superviżur tal-Elezzjonijiet sat-30 ta' Settembru 2007 b'konformità mal-Kostituzzjoni,-  il-ħatra tal-ViċiPresident ser issir b'konformità mal-Kostituzzjoni.Impenn Nru 2Li l-Gvern Proviżorju, filwaqt li jkun qiegħed jadotta inizjattivi u tibdiliet maġġuri leġiżlattivi, fiskali kif ukoll inizjattivi u tibdiliet politiċi oħra, għandu jikkunsidra l-konsulatazzjonijiet mas-soċjetà ċivili u mal-partijiet interessati rilevanti.B. L-Istat tad-DrittImpenn Nru 1Li l-Gvern Proviżorju se jagħmel l-aħjar li jista' biex jostakola dikjarazzjonijiet min-naħa tal-aġenziji tas-siġurtà maħsuba biex jintimidaw.Impenn Nru 2Li l-Gvern Proviżorju jiddefendi l-Kostituzzjoni tal-1997 u jiggarantixxi l-funzjonament normali u indipendenti tal-istituzzjonijiet kostituzzjonali, bħal Kummissjoni ta' Fiġi għad-Drittijiet Umani, il-Kummissjoni għas-Servizz Pubbliku, u l-Kummissjoni tal-Uffiċċji Kostituzzjonali. L-indipendenza sostanzjali u l-funzjonament tal-Kunsill il-Kbir tal-Kapijiet mhijiex se tintmess.Impenn Nru 3Li l-indipendenza tal-ġudikatura hija rispettata bis-sħiħ, li se titħalla taħdem liberalment u li d-deċiżjonijiet tagħha huma rispettati mill-partijiet kollha kkonċernati, b'mod partikolari:-  li l-Gvern Proviżorju jimpenja ruħhu li jaħtar it-tribunal skont is-Sezzjoni 138(3) tal-Kostituzzjoni sal-15 ta' Lulju 2007,-  li kwalunkwe ħatra u/jew tneħħija ta’ imħallef għandha għalhekk issir b'konformità stretta mad-dispożizzjonijiet kostituzzjonali u r-regoli dwar proċedimenti,-  li ma jkun hemm l-ebda interferenza, fi kwalunkwe forma, mill-forzi miltari u l-pulizija jew mill-Gvern Proviżorju fil-proċess ġudizzjarju, li jinkludi rispett sħiħ għall-professjoni legali.Impenn Nru 4Li l-proċedimenti kriminali kollha marbutin mal-korruzzjoni huma ttrattati permezz ta' kanali ġuridiċi xierqa u li kwalunkwe korp ieħor li jista' jiġi stabbilit biex jinvestiga każijiet fejn allegatament kien hemm korruzzjoni se jopera fi ħdan il-limiti kostituzzjonali.C. Drittijiet Umani u Libertajiet FundamentaliImpenn Nru 1Il-Gvern Proviżorju se jieħu l-passi meħtieġa kollha biex jiffaċilita l-investigazzjoni jew it-trattament tal-allegazzjonijiet kollha ta' ksur tad-drittijiet umani b'konformità mad-diversi proċedimenti u forums skont il-liġi tal-Gżejjer Fiġi.Impenn Nru 2Il-Gvern Interim se jneħħi r-Regolamenti Pubbliċi dwar l-Emerġenzi f'Mejju tal-2007, soġġett għal kwalunkwe theddid għas-sigurtà nazzjonali, l-ordni pubbliku u s-sikurezza.Impenn Nru 3Il-Gvern Proviżorju għandu l-impenn li jiżgura li l-Kummissjoni ta' Fiġi għad-Drittijiet Umani topera b'indipendenza sħiħa u b'konformità mal-Kostituzzjoni.Impenn Nru 4Li l-libertà tal-espressjoni u l-libertà tal-midja, f'kull forma, hija rispettata bis-sħiħ kif provdut fil-Kostituzzjoni.D. Is-segwitu tal-ImpenjiImpenn Nru 1Li l-Gvern Proviżorju jimpenja ruħhu li jżomm djalogu regolari biex tkun tista' ssir verifika tal-progress li sar u jagħti lill-awtoritajiet/rappreżentanti tal-UE u l-KE aċċess sħiħ għall-informazzjoni dwar il-kwestjonijiet kollha relatati mad-drittijiet umani, ir-restawr mill-ġdid paċifiku tad-demokrazija u tal-liġi fil-Fiġi.Impenn Nru 2Li l-Gvern Proviżorju jikkoopera bis-sħiħ ma' kwalunkwe missjoni mill-UE u mill-KE biex jiġi evalwat il-progress.Impenn Nru 3Li mit-30 ta' Ġunju 2007, il-Gvern Proviżorju jibda jibgħat rapporti dwar il-progress li sar fir-rigward tal-elementi essenzjali tal-Ftehim ta' Cotonou u dwar l-impenji.Għandu jiġi nnotat li ċerti kwestjonijiet jistgħu jkunu indirizzati b'mod effettiv permezz ta' approċċ pragmatiku li jgħaraf ir-realtajiet tal-preżent u li jiffoka fuq il-futur.[1] ĠU L 260, 05.10.2007, p. 15[2] ĠU L 262, 06.10.2009, p. 43[3] ĠU L 317, 15.12.2000, p. 3.[4] ĠU L 287, 28.10.2005, p. 4.[5] ĠU L 317, 15.12.2000, p. 376.[6] ĠU L 378, 27.12.2006, p. 41-71[7] Partikolarment l-abrogazzjoni tal-Kostituzzjoni u dewmien sostanzjali ulterjuri biex isiru l-elezzjonijiet.